Pooštrene kazne za financijske malverzacije (30/7/02) - 2002-07-30
Bush: "Ulagači će se osjećati sigurnije jer će znati da im direktori korporacija govore istinu"
Predsjednik George Bush potpisao je zakon koji predviđa strože kazne za financijske malverzacije u poslovnom sektoru. Zakon povećava kazne za direktore koje sud proglasi odgovornima za prevaru, a prevarenim ulagačima se daje više vremena za podnošenje sudskih tužbi. Javlja Paula Wolfson. Predsjednik Bush je izjavio kako ova mjera šalje snažnu poruku. "Ovaj zakon kaže svakom nepoštenom korporativnom rukovodiocu - 'bit ćete otkriveni i kažnjeni'." Predsjednik je potpisao zakon na svečanosti u Bijeloj kući, u trenutku kad pada povjerenje potrošača u poslovni sektor. Predsjednik je pokušao pružiti uvjeravanja javnosti da je gospodarstvo u osnovi i dalje snažno i da se problemi korporativne Amerike riješavaju: "Američko gospodarstvo ovisi o pravednosti i poštenju. Velika većina korporacija pridržava se tih vrijednosti. A s ovim zakonom imamo oruđe za primjenu tih vrijednosti." Američki je predsjednik izjavio kako će novi zakon pomoći ulagačima i uposlenicima da se osjećaju sigurnije glede toga da direktori korporacija govore istinu. Za korumpirane direktore - rekao je američki predsjednik - neće više biti lako zarađenog novca, već stroge zatvorske kazne.